**ΕΝΔΕΙΚΤΙΚΟΙ ΣΤΙΧΟΙ ΑΠΟ ΤΙΣ ΔΡΑΣΕΙΣ ΤΩΝ ΠΡΟΗΓΟΥΜΕΝΩΝ ΕΤΩΝ**:

**«Τα καραβάκια των ευχών», 2013/2014/2015/2016/2017/2018**

 **  **

**Φέρνουνε την "καλή χρονιά", ρουδιά μου με τα ρούδια,
τα καραβάκια απ' τα σχολειά, μες σε γλυκά τραγούδια!**

 **‘Παινούνε και τα ψάλλουνε, γεννούνε την ελπίδα,
γλυκαίνουν κι ημερεύουνε του χρόνου τη λεπίδα**

**1ο ΓΥΜΝΑΣΙΟ**

**... Όσες ευχές, απλόχερα, οι άλλοι θα σας πούνε
εμείς απλά ευχόμαστε αληθινές να βγούνε...**

**2ο ΓΥΜΝΑΣΙΟ**

**… Ωραίο το 'βαψες, ρε Τραμπ, ξανθό όλο το μαλλάκι
ευχόμαστε όμως στο Θεό να 'χεις και μυαλουδάκι!**

**3ο ΓΥΜΝΑΣΙΟ
​​... Το νέο έτος έφτασε κι ας χαροποιηθούμε,
​μ' ένα καράβι όμορφο ήρθαμε να τα πούμε!...**

**4ο ΓΥΜΝΑΣΙΟ**

**…Φέραμε το καράβι μας, «ΑΒΕΡΩΦ» τιμημένο,**

**για μήνες το φροντίζαμε να ΄ρθει καλοφτιαγμένο…**

**ΓΥΜΝΑΣΙΟ ΚΑΜΠΟΥ**

**​... Η Χίος η θαλασσινή ξέρει από αντάρες
​και δεν βουλιάζει εύκολα μέσα στις συμπληγάδες...**

**ΓΥΜΝΑΣΙΟ ΒΡΟΝΤΑΔΟΥ**

**​​... Το έτος που μας πέρασε εζήσαμε μποφόρια,
​μα οι Χιώτες και οι Χιώτισσες ξέρουνε από ζόρια...**

**ΓΥΜΝΑΣΙΟ ΚΑΛΛΙΜΑΣΙΑΣ**

**Οι φόροι μάς ταράξανε και η Δ.Ε.Η. επίσης**

**ποιόνε να πιάσεις να βαράς και ποιόνε να αφήσεις…**

**ΓΥΜΝΑΣΙΟ ΚΑΛΑΜΩΤΗΣ**

**Στης Χιος τα Νοτιόχωρα μοσχοβολούν οι σκίνοι
μα, με την κρίση που ’πεσε, δακρύσανε κι εκείνοι…**

**ΓΥΜΝΑΣΙΟ ΒΟΛΙΣΣΟΥ**

**​​...Ερχόμαστε από της Βολισσού το πέτρινο σχολείο,
​που είναι το ομορφότερο σε ολόκληρη την Χίο...**

**ΜΟΥΣΙΚΟ ΣΧΟΛΕΙΟ**

**..Με "ντο", με "ρε", με "λα" και "σι" προβλήματα ξεχνιούνται,
​ κι όλου του κόσμου οι αναποδιές χιλιομυριοσκορπιούνται...**

**Ε.Ε.Ε.Ε.Κ. ΧΙΟΥ**

**...Τα χρήματα και τ' αγαθά δε φέρνουν ευτυχία,
ο πλούτος είναι στην καρδιά και στην καλή υγεία!...**

**Ε.Ε.Ε.Γ. – Λ. ΧΙΟΥ**

**…Κάνα ταξί να βάλετε, να μας πηγαινοφέρνει**

**γιατί η Περιφέρεια, δεν το ’χει καταφέρει…**

**1ο ΓΕ.Λ. ΧΙΟΥ**

**…Αλλιώτικα θα θέλαμε να ν’ τα παινέματά μας,**

**αλλά η κρίση έσβησε το γέλιο απ’ την καρδιά μας…**

**2ο ΓΕ.Λ. ΧΙΟΥ**

**…Όσους κι αν κάνουν πόλεμους και φυλακές αν χτίζουν,**

**η σκέψη μένει ελεύθερη δεν την αιχμαλωτίζουν…**

**3ο ΓΕ.Λ. ΧΙΟΥ**

**…Πολιτικοί, να νιώσετε, κι εσείς, που κυβερνάτε:
το μέλλον είμαστε εμείς και μην μας παρατάτε!**

**ΓΕ.Λ. ΒΡΟΝΤΑΔΟΥ ΧΙΟΥ**

**…Εδώ με τα μαστίχια μας στη μυροβόλο Χίο**

**περνάμε τα Χριστούγεννα, σα Χιώτες, δύο – δύο!**

**ΓΕ.Λ. ΚΑΛΛΙΜΑΣΙΑΣ ΧΙΟΥ**

**…Αρχιμηνιά κι αρχιχρονιά, με πίστη και ελπίδα**

**να ανασάνει κάποτε η δύστυχη πατρίδα…**

**ΓΕ.Λ. ΚΑΛAMΩΤΗΣ ΧΙΟΥ**

**​Όπως απλώνει στον κορμό του πυξαριού το δάκρυ,
έτσι κι η Ευρώπη πρόσφυγες γέμισε απ' άκρη σ' άκρη...**

**ΓΥΜΝΑΣΙΟ, ΓΕ.Λ. και ΕΠΑ. Λ. ΚΑΡΔΑΜΥΛΩΝ ΧΙΟΥ**

**…Απ’ το πρωί διαβάζουμε και τίποτα δε βγάζουμε**

**τραβούμε τα μαλλιά μας, μαζί και τα μυαλά μας!**

**1Ο ΕΠΑ.Λ. ΧΙΟΥ**

**…Έχω ναυτόπουλα γερά, κατάρτια καρυδένια,**

**αντένες ασημόκαπνες, πανάκια μεταξένια!**

**ΕΠΑ.Λ. ΒΡΟΝΤΑΔΟΥ**

**…Η κρίση μάς γονάτισε, μα εμείς θα σηκωθούμε
εδώ περάσαμε Σφαγές, σιγά μη φοβηθούμε!**

**ΕΠΑ.Λ. ΟΙΝΟΥΣΣΩΝ**

**…Υγεία και καλή χαρά να φέρει ο νέος χρόνος**

**να λάμψει πάλι ο ουρανός κι ολόκληρος ο κόσμος**.

****